title: Regolament ta' Implimentazzjoni tal-Kummissjoni (UE) 2019/297 tal-20 ta' Frar 2019 li jimponi dazju anti-dumping definittiv fuq importazzjonijiet ta' ġild kamoxxa li joriġinaw mir-Repubblika tal-Poplu taċ-Ċina wara rieżami tal-iskadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill

text:
                  21.2.2019

                  MT

                  Il-Ġurnal Uffiċjali tal-Unjoni Ewropea

                  L 50/5

         REGOLAMENT TA' IMPLIMENTAZZJONI TAL-KUMMISSJONI (UE) 2019/297
         tal-20 ta' Frar 2019
         li jimponi dazju anti-dumping definittiv fuq importazzjonijiet ta' ġild kamoxxa li joriġinaw mir-Repubblika tal-Poplu taċ-Ċina wara rieżami tal-iskadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1) (“ir-Regolament bażiku”), u b'mod partikolari l-Artikolu 11(2) tiegħu,
         Billi:
         1.   PROĊEDURA

         1.1.   Miżuri fis-seħħ

                     (1)

                     Wara investigazzjoni anti-dumping (“l-investigazzjoni oriġinali”), il-Kunsill impona, permezz tar-Regolament (KE) Nru 1338/2006 (2), dazju anti-dumping definittiv fuq l-importazzjonijiet ta' ġild kamoxxa li joriġinaw mir-Repubblika tal-Poplu taċ-Ċina (“ir-RPĊ” jew “iċ-Ċina” jew “il-pajjiż ikkonċernat”). Il-miżuri ħadu l-forma ta' dazju ad valorem ta' 58,9 %.

                     (2)

                     Wara rieżami ta' skadenza (“rieżami preċedenti ta' skadenza”), il-Kunsill iddeċieda, permezz tar-Regolament ta' Implimentazzjoni (UE) Nru 1153/2012 (3), li jżomm fis-seħħ id-dazji anti-dumping.

               1.2.   Talba għal rieżami ta' skadenza

                     (3)

                     Wara l-pubblikazzjoni ta' notifika ta' skadenza imminenti tal-miżuri anti-dumping fis-seħħ (4), il-Kummissjoni rċeviet talba għall-bidu ta' rieżami ta' skadenza tal-miżuri fis-seħħ skont l-Artikolu 11(2) tar-Regolament (UE) 2016/1036.

                     (4)

                     It-talba ġiet ippreżentata mill-UK Leather Federation (“l-applikant”) f'isem il-produtturi li jirrappreżentaw aktar minn 25 % tal-produzzjoni totali tal-Unjoni tal-ġild kamoxxa u kienet ibbażata fuq ir-raġunijiet li l-iskadenza tal-miżuri x'aktarx twassal għal kontinwazzjoni ta' dumping u kontinwazzjoni ta' dannu lill-industrija tal-Unjoni.

               1.3.   Bidu ta' rieżami ta' skadenza

                     (5)

                     Wara li stabbilixxiet li kien hemm biżżejjed evidenza għall-bidu ta' rieżami ta' skadenza, fis-6 ta' Diċembru 2017 il-Kummissjoni, permezz ta' notifika ppubblikata f'Il-Ġurnal Uffiċjali tal-Unjoni Ewropea (5) (“in-Notifika tal-Bidu”) ħabbret il-bidu ta' rieżami ta' skadenza skont l-Artikolu 11(2) tar-Regolament bażiku.

               1.4.   Partijiet interessati

                     (6)

                     Il-Kummissjoni avżat uffiċjalment dwar il-bidu ta' rieżami ta' skadenza, lill-applikant, lill-produtturi magħrufa fl-Unjoni, lill-produtturi esportaturi fil-pajjiż ikkonċernat, lill-importaturi mhux relatati, lill-utenti fl-Unjoni li hu magħruf li huma kkonċernati u lir-rappreżentanti tal-pajjiż ikkonċernat. Ma hemm l-ebda produttur ieħor magħruf tal-Unjoni tal-ġild kamoxxa għajr dawk li huma rrappreżentati mill-applikant.

               1.5.   Kampjunar

                     (7)

                     Fin-Notifika tal-Bidu, il-Kummissjoni ddikjarat li tista' tieħu kampjuni mill-importaturi tal-Unjoni mhux relatati u l-produtturi esportaturi Ċiniżi skont l-Artikolu 17 tar-Regolament bażiku.

                     (8)

                     Peress li l-uniku żewġ produtturi tal-Unjoni eżistenti kienu jirrappreżentaw 100 % tal-produzzjoni tal-Unjoni, ma kien previst l-ebda kampjunar tal-produtturi tal-Unjoni.

               1.5.1.   Kampjunar ta' importaturi mhux relatati

                     (9)

                     Sabiex jiġi deċiż jekk il-kampjunar kienx meħtieġ u, f'dak il-każ biex jintgħażel kampjun, l-importaturi kollha mhux relatati ġew mistiedna jipparteċipaw f'din l-investigazzjoni. Dawn il-partijiet intalbu jippreżentaw lilhom infushom billi jipprovdu lill-Kummissjoni l-informazzjoni mitluba fl-Anness II tan-Notifika tal-Bidu.

                     (10)

                     Żewġ importaturi mhux relatati ppreżentaw ruħhom. Madankollu, dawn iż-żewġ kumpaniji ma importawx il-prodott ikkonċernat minn meta sar ir-rieżami ta' skadenza preċedenti, jiġifieri mill-2012.

               1.5.2.   Il-kampjunar tal-produtturi esportaturi fir-RPĊ

                     (11)

                     Biex tiddeċiedi jekk il-kampjunar kienx meħtieġ u, jekk iva, biex tagħżel kampjun, il-Kummissjoni talbet lill-esportaturi jew produtturi magħrufa fir-RPĊ sabiex jipprovdu l-informazzjoni speċifikata fin-Notifika tal-Bidu. Barra minn hekk, il-Kummissjoni talbet lill-Missjoni tar-Repubblika tal-Poplu taċ-Ċina għall-Unjoni Ewropea sabiex tidentifika u/jew tikkuntattja lil esportaturi/produtturi oħrajn, jekk hemm, li jistgħu jkunu interessati li jipparteċipaw fl-investigazzjoni. Il-Missjoni ma rrispondietx għat-talba. Il-Kummissjoni għaldaqstant ikkuntattjat lill-produtturi esportaturi identifikati mill-applikant fit-talba biex jinbeda rieżami ta' skadenza.

                     (12)

                     Madankollu, l-ebda produttur esportatur fir-RPĊ ma pprovda l-informazzjoni mitluba u lanqas ikkoopera fl-investigazzjoni.

               1.6.   Kwestjonarji u żjarat ta' verifika

                     (13)

                     Il-Kummissjoni fittxet u vverifikat l-informazzjoni kollha meqjusa neċessarja biex tiġi determinata l-probabbiltà ta' kontinwazzjoni jew ta' rikorrenza ta' dumping u l-probabbiltà ta' kontinwazzjoni jew ta' rikorrenza ta' dannu u l-interess tal-Unjoni.

                     (14)

                     Il-Kummissjoni bagħtet kwestjonarji liż-żewġ produtturi tal-Unjoni rrappreżentati mill-applikant. Waslu risposti għall-kwestjonarju mingħand iż-żewġ produtturi tal-Unjoni.

                     (15)

                     Iż-żjarat ta' verifika skont l-Artikolu 16 tar-Regolament bażiku twettqu fil-bini tal-kumpaniji li ġejjin:

                           Produtturi tal-Unjoni

                                 —

                                 Hutchings & Harding Ltd, Cambridge, ir-Renju Unit

                                 —

                                 Marocchinerie e Scamoscerie Italiane Spa, Torino, l-Italja

               1.7.   Perjodu ta' investigazzjoni tar-rieżami u perjodu taħt kunsiderazzjoni

                     (16)

                     Il-perjodu ta' investigazzjoni tar-rieżami tad-dumping u tad-dannu kopra l-perjodu bejn l-1 ta' Ottubru 2016 u t-30 ta' Settembru 2017 (“il-perjodu ta' investigazzjoni tar-rieżami” jew “PIR”). L-eżami tax-xejriet rilevanti għall-valutazzjoni tad-dannu kopra l-perjodu mill-1 ta' Jannar 2014 sa tmiem il-perjodu ta' investigazzjoni tar-rieżami (“il-perjodu taħt kunsiderazzjoni”).

               2.   PRODOTT IKKONĊERNAT U PRODOTT SIMILI

                     (17)

                     Il-prodott ikkonċernat huwa ġild kamoxxa u ġild kamoxxa kkombinat, kemm jekk imqatta' f'forma sew jekk le, inkluż ġild kamoxxa tal-qoxra u ġild kamoxxa tal-qoxra kkombinat li joriġinaw mir-RPĊ, li bħalissa jaqgħu taħt il-kodiċi NM 4114 10 10 u 4114 10 90 (“il-prodott ikkonċernat”). Jintuża prinċipalment għat-tindif u l-illustrar.

                     (18)

                     L-investigazzjoni kkonfermat li, bħal fl-investigazzjoni oriġinali, il-prodott ikkonċernat u l-prodott li jiġi prodott u mibjugħ fl-Unjoni mill-industrija tal-Unjoni għad għandu l-istess karatteristiċi fiżiċi u tekniċi bażiċi kif ukoll l-istess użi bażiċi, u għalhekk huma prodotti simili skont it-tifsira tal-Artikolu 1(4) tar-Regolament bażiku.

               3.   ID-DUMPING

                     (19)

                     Skont l-Artikolu 11(2) tar-Regolament bażiku, il-Kummissjoni eżaminat jekk ikunx probabbli li l-iskadenza tal-miżuri eżistenti twassal għal kontinwazzjoni jew rikorrenza ta' dumping mill-produtturi esportaturi Ċiniżi.

                     (20)

                     Peress li l-ebda produttur esportatur fir-RPĊ ma kkoopera fl-investigazzjoni (ara l-premessa (12)), il-Kummissjoni vvalutat il-probabbiltà ta' kontinwazzjoni jew ta' rikorrenza ta' dumping fuq il-bażi tal-fatti disponibbli skont l-Artikolu 18 tar-Regolament bażiku, b'mod partikolari data statistika mill-Eurostat, mill-Bażi ta' Data tal-Esportazzjoni Ċiniża, informazzjoni fit-talba għal rieżami, informazzjoni disponibbli pubblikament bħas-sit web uffiċjali tal-produttur Ċiniz Henan Prosper (6) u informazzjoni miksuba mill-applikant matul l-investigazzjoni tar-rieżami.

               3.1.   Dumping matul il-perjodu ta' investigazzjoni tar-rieżami

         3.1.1.   Il-valur normali

                     (21)

                     F'konformità mal-Artikolu 2(7)(a) tar-Regolament bażiku, fil-każ ta' importazzjonijiet mir-RPĊ, il-valur normali normalment jiġi ddeterminat abbażi tal-prezz jew tal-valur maħdum f'pajjiż terz b'ekonomija tas-suq, jew il-prezz minn dan il-pajjiż terz għal pajjiżi oħra, inkluża l-Unjoni, jew, fejn dawn ma jkunux possibbli, fuq kull bażi oħra raġonevoli, inkluż il-prezz attwalment imħallas jew li għandu jitħallas fl-Unjoni għall-prodott simili, aġġustat kif xieraq, jekk ikun meħtieġ, sabiex jinkludi marġni ta' profitt raġonevoli.

               Valur normali fl-investigazzjoni oriġinali u rieżami ta' skadenza preċedenti

                     (22)

                     Fl-investigazzjoni oriġinali, il-Kummissjoni użat l-Istati Uniti tal-Amerka (“l-Istati Uniti”) bħala pajjiż analogu u stabbilixxiet il-valur normali bbażat fuq il-prezzijiet ta' produttur tal-ġild kamoxxa li kkoopera fl-Istati Uniti.

                     (23)

                     Minn dakinhar, l-uniku produttur tal-ġild kamoxxa li jopera fl-Istati Uniti għalaq il-produzzjoni tiegħu. Għaldaqstant, fir-rieżami ta' skadenza preċedenti, il-Kummissjoni stabbilixxiet il-valur normali bbażat fuq il-prezz medju tal-importazzjonijiet mill-Indja lejn l-Unjoni (dak iż-żmien l-Indja kienet l-akbar importatur tal-Unjoni).

               Valur normali għall-investigazzjoni kurrenti

                     (24)

                     Fin-Notifika tal-Bidu tar-rieżami ta' skadenza kurrenti, il-Kummissjoni għarrfet lill-partijiet interessati li sabiex tistabbilixxi l-bażi għall-valur normali kienet qed tippjana li tuża l-prezzijiet fl-Unjoni. Għarrfet ukoll lill-partijiet interessati li produtturi oħra tal-ekonomija tas-suq tal-ġild kamoxxa jistgħu jkunu lokalizzati fl-Indja, fin-Niġerja, fit-Turkija u fin-New Zealand. Dawk il-pajjiżi jistgħu għalhekk jitqiesu bħala pajjiżi terzi b'ekonomija tas-suq (“pajjiżi analogi”) skont it-tifsira tal-Artikolu 2(7)(a) tar-Regolament bażiku. Il-partijiet interessati kellhom l-opportunità li jikkummentaw u li jitolbu seduta mal-Kummissjoni u/jew mal-Uffiċjal tas-Seduta fil-proċeduri tal-kummerċ. Madankollu, ma wasal l-ebda kumment.

                     (25)

                     Il-Kummissjoni l-ewwel ikkuntattjat lir-rappreżentanzi ta' dawn il-pajjiżi analogi potenzjali sabiex titlob l-għajnuna tagħhom fl-identifikazzjoni tal-produtturi fil-pajjiżi rispettivi tagħhom li jistgħu jiġu mistiedna jikkooperaw bħala produtturi tal-pajjiżi analogi. Imbagħad bagħtet talba għal kooperazzjoni lill-produtturi kollha magħrufa tal-ġild kamoxxa f'dawn il-pajjiżi, jiġifieri lis-seba' produtturi magħrufa u lil żewġ assoċjazzjonijiet tal-produtturi magħrufa fl-Indja, lill-uniku produttur magħruf fin-New Zealand u lill-uniku produttur magħruf fit-Turkija.

                     (26)

                     Produtturi tal-ġild kamoxxa wieħed biss fl-Indja inizjalment qabel li jikkoopera. Madankollu, sussegwentement naqas milli jimla l-kwestjonarju mibgħut mill-Kummissjoni u waqaf jikkoopera. Għalhekk, finalment, l-ebda wieħed mill-produtturi tal-ġild kamoxxa fil-pajjiż analogu kkuntattjati ma kkoopera fl-investigazzjoni.

                     (27)

                     Fin-nuqqas ta' kooperazzjoni minn produttur tal-pajjiż b'ekonomija tas-suq, il-Kummissjoni ddeċidiet li tistabbilixxi l-valur normali bbażat fuq l-istess metodoloġija bħal fir-rieżami ta' skadenza preċedenti, jiġifieri fuq il-bażi tal-prezzijiet tal-importazzjoni tal-akbar importatur tal-ġild kamoxxa lejn l-Unjoni.

                     (28)

                     Fuq il-bażi ta' data statistika (7), in-Niġerja kellha l-akbar volum ta' importazzjonijiet lejn l-Unjoni fil-PIR. Il-valur normali għalhekk ġie stabbilit fuq il-bażi tal-prezz medju tal-importazzjonijiet Niġerjani fl-Unjoni.

               3.1.2.   Prezz tal-esportazzjoni

                     (29)

                     Peress li l-ebda produttur esportatur fir-RPĊ ma kkoopera fl-investigazzjoni (ara l-premessa (12)), il-Kummissjoni vvalutat il-probabbiltà ta' kontinwazzjoni ta' dumping fuq il-bażi tal-fatti disponibbli skont l-Artikolu 18 tar-Regolament bażiku. Il-prezz tal-esportazzjoni ġie stabbilit fuq il-bażi tal-prezz statistiku medju tal-importazzjonijiet mir-RPĊ lejn l-Unjoni (8).

               3.1.3.   Dumping

                     (30)

                     Il-Kummissjoni qabblet il-valur normali bbażat fuq il-metodu deskritt taħt it-Taqsima 3.1.1 mal-prezz tal-esportazzjoni stabbilit skont il-metodu deskritt fit-Taqsima 3.1.2. Il-kalkolu tad-dumping irriżulta f'marġni ta' dumping ta' 118 %.

               3.1.4.   Konklużjoni dwar id-dumping fil-perjodu tal-investigazzjoni tar-rieżami

                     (31)

                     Għalkemm b'volum iżgħar milli fl-investigazzjoni oriġinali, il-produtturi esportaturi Ċiniżi komplew jesportaw ġild kamoxxa lejn l-Unjoni bi prezzijiet oġġett ta' dumping matul il-perjodu ta' investigazzjoni tar-rieżami.

               3.2.   Analiżi dwar il-probabbiltà ta' kontinwazzjoni jew ta' rikorrenza ta' dumping

                     (32)

                     Il-Kummissjoni analizzat ukoll jekk kienx hemm il-probabbiltà ta' kontinwazzjoni jew ir-rikorrenza ta' dumping jekk il-miżuri fis-seħħ jitħallew jiskadu. Meta għamlet dan, analizzat il-kapaċità tal-produzzjoni u l-kapaċità ta' riżerva fiċ-Ċina, l-imġiba tal-esportaturi Ċiniżi fi swieq oħra, is-sitwazzjoni fis-suq domestiku taċ-Ċina u kemm hu attraenti s-suq tal-Unjoni.

                     (33)

                     Peress li l-ebda produttur esportatur magħruf tal-ġild kamoxxa ma kkoopera fl-investigazzjoni, il-konklużjonijiet stipulati fil-premessi minn (34) sa (44) dwar il-probabbiltà ta' kontinwazzjoni jew ta' rikorrenza ta' dumping kellhom ikunu bbażati fuq sorsi oħra, jiġifieri data tal-Eurostat, data mill-Bażi ta' Data tal-Esportazzjoni Ċiniża, informazzjoni fit-talba għal rieżami, informazzjoni disponibbli pubblikament bħal dik disponibbli fuq is-sit web uffiċjali tal-produttur Ċiniż Henan Prosper u informazzjoni miksuba mill-applikant matul l-investigazzjoni tar-rieżami.

               3.2.1.   Kapaċità ta' produzzjoni

                     (34)

                     Fin-nuqqas ta' kooperazzjoni minn kwalunkwe produttur esportatur Ċiniż, l-informazzjoni disponibbli għall-Kummissjoni dwar il-kapaċità tal-produzzjoni u ta' riżerva hija bbażata fuq l-informazzjoni pprovduta mill-applikant u fuq informazzjoni disponibbli pubblikament.

                     (35)

                     Skont din l-informazzjoni, hemm kapaċità importanti li tipproduċi ġild kamoxxa fiċ-Ċina.

                     (36)

                     L-ewwel nett, l-akbar kumpanija tal-manifattura tal-ġlud tan-nagħaġ fid-dinja, jiġifieri Henan Prosper, tinsab fiċ-Ċina. Għalkemm Henan Prosper tipproċessa ġlud ta' annimali differenti (inkluż ġlud li ma jaqgħux taħt l-ambitu tal-prodott), hija għandha kapaċità ta' produzzjoni ta' 30 000 ġild kuljum. Skont is-sit web ta' Henan Prosper din il-kapaċità hija ekwivalenti għall-kapaċità annwali tal-ipproċessar ta' 7 miljun ġild (madwar 47,3 miljun pied kwadru) (9). Hija għandha forza tax-xogħol ta' 3600 persuna u kunzerija tal-ġild kamoxxa ddedikata (10). Għalkemm l-informazzjoni dwar is-sehem eżatt ta' produzzjoni tal-ġilda kamoxxa (u l-kapaċità) fiil-produzzjoni kollha ma tkunx disponibbli, meta mqabbla, il-kapaċità tal-industrija tal-Unjoni biex tipproduċi ġilda kamoxxa kienet bejn is-7 u l-10 miljun pied kwadru matul il-perjodu tal-investigazzjoni tar-rieżami (11).

                     (37)

                     It-tieni nett, skont l-informazzjoni pprovduta mill-applikant, jeżistu bosta produtturi oħra tal-ġild kamoxxa fiċ-Ċina. Il-Kummissjoni ma għandhiex informazzjoni dwar il-kapaċità tal-produzzjoni ta' dawk il-produtturi. Madankollu, il-kapaċità annwali ta' 7 miljun ġild ta' Henan Prosper stess tirrappreżenta aktar mill-konsum kollu tal-Unjoni fil-PIR (ara t-Tabella 1 fil-premessa (53)).

                     (38)

                     Il-Kummissjoni għalhekk ikkonkludiet li l-produtturi Ċiniżi tal-ġild kamoxxa kellhom kapaċitajiet tal-produzzjoni suffiċjenti li jistgħu jintużaw biex jipproduċu ġild kamoxxa għall-esportazzjoni lejn l-Unjoni jekk il-miżuri anti-dumping jiskadu.

               3.2.2.   L-imġiba tal-esportaturi Ċiniżi fis-swieq ta' pajjiżi terzi

                     (39)

                     Matul il-PIR, il-produtturi Ċiniżi esportaw kwantitajiet sinifikanti ta' ġild kamoxxa lejn pajjiżi terzi apparti l-Unjoni, b'mod partikolari lejn il-Malasja, il-Bangladesh, Singapore, il-Vjetnam, il-Ġappun u l-Istati Uniti. Il-volum totali tal-esportazzjonijiet skont il-Bażi ta' Data tal-Esportazzjoni Ċiniża rrappreżenta 5,1 miljun pied kwadru ta' ġilda kamoxxa fil-PIR.

                     (40)

                     Il-Kummissjoni qabblet il-prezz medju tal-ġild kamoxxa esportat lejn is-swieq prinċipali tal-esportazzjoni matul il-perjodu tal-investigazzjoni tar-rieżami mal-prezz medju tal-esportazzjoni lejn is-suq tal-Unjoni. Dak it-tqabbil sar fuq il-bażi tal-informazzjoni pprovduta mill-Bażi ta' Data tal-Esportazzjoni Ċiniża (12).

                     (41)

                     Il-prezzijiet kif irrappurtati mill-Bażi ta' Data tal-Esportazzjoni Ċiniża wrew differenzi sinifikanti ta' prezzijiet għal kull kg bejn l-esportazzjonijiet lejn pajjiżi differenti fil-PIR. Madankollu huma wrew ukoll li 72,8 % tal-volumi esportati miċ-Ċina lejn pajjiżi terzi saru bi prezz aktar baxx meta mqabbel mal-esportazzjonijiet tal-istess prodott lejn l-Unjoni li nstabu li kienu l-oġġett ta' dumping. Għalhekk, l-esportazzjonijiet miċ-Ċina lejn pajjiżi terzi ta' ġilda kamoxxa saru bi prezzijiet saħansitra aktar baxxi minn dawk lejn l-Unjoni.

               3.2.3.   Kemm huwa attraenti s-suq tal-Unjoni

                     (42)

                     Qabel ma ġew introdotti l-miżuri, l-Unjoni kienet suq tradizzjonali tal-esportazzjoni għar-RPĊ: Fil-perjodu ta' investigazzjoni tal-investigazzjoni oriġinali (April 2004 - Marzu 2005), l-importazzjonijiet Ċiniżi lejn l-Unjoni laħqu 6,6 miljun pied kwadru ta' ġilda kamoxxa, aktar minn 28 darba l-livell kurrenti tagħhom ta' esportazzjonijiet lejn l-Unjoni.

                     (43)

                     Matul il-PIR, il-livell tal-prezz medju fis-suq tal-Unjoni (0,99 EUR għal kull pied kwadru) kien ogħla mill-prezz tal-esportazzjoni medju Ċiniż għal swieq oħra tal-esportazzjoni li jissuġġerixxi li hemm inċentiv ekonomiku għall-produtturi esportaturi Ċiniżi biex jaqilbu l-esportazzjonijiet tagħhom lejn l-Unjoni jekk il-miżuri anti-dumping jitħallew jiskadu.

                     (44)

                     Għalhekk, fid-dawl tal-fatt li l-Unjoni kienet suq Ċiniż tradizzjonali qabel l-impożizzjoni tal-miżuri u minħabba l-prezzijiet (għolja), il-Kummissjoni tqis li jekk il-miżuri anti-dumping jiskadu, is-suq tal-Unjoni se jsir aktar attraenti għall-produtturi Ċiniżi u li x'aktarx huma se jippruvaw iżidu l-bejgħ tagħhom lejn l-Unjoni bl-użu tal-kapaċitajiet disponibbli tagħhom, aktar milli jibdew jesportaw lejn swieq oħra.

               3.2.4.   Konklużjoni dwar id-dumping u dwar il-probabbiltà ta' kontinwazzjoni tad-dumping

                     (45)

                     L-investigazzjoni wriet li l-importazzjonijiet Ċiniżi dwar il-prodott ikkonċernat komplew jidħlu fis-suq tal-Unjoni bi prezzijiet suġġetti għal dumping matul il-perjodu tal-investigazzjoni tar-rieżami. Din l-investigazzjoni wriet ukoll li l-kapaċità tal-produzzjoni fir-RPĊ kienet ferm sinifikanti meta mqabbla mal-konsum tal-Unjoni matul il-perjodu tal-investigazzjoni ta' rieżami. Din il-kapaċità żejda x'aktarx tkun esportata lejn is-suq tal-Unjoni jekk il-miżuri jitħallew jiskadu.

                     (46)

                     Barra minn hekk, il-prezzijiet ta' esportazzjoni Ċiniżi lejn swieq oħra kienu aktar baxxi minn dawk għall-Unjoni. Din l-imġiba tal-ipprezzar tal-esportazzjonijiet Ċiniżi lejn swieq terzi ssostni l-probabbiltà li d-dumping lejn l-Unjoni jkompli, jekk il-miżuri jitħallew jiskadu.

                     (47)

                     Fl-aħħar nett, l-attrattività tas-suq tal-Unjoni f'termini ta' daqs u ta' prezzijiet indikat li x'aktarx li l-esportazzjonijiet Ċiniżi jkunu diretti lejn is-suq tal-Unjoni, jekk il-miżuri jitħallew jiskadu.

                     (48)

                     Għaldaqstant, il-Kummissjoni kkonkludiet li hemm probabbiltà qawwija li r-revoka tal-miżuri anti-dumping tirriżulta f'żieda sinifikanti fl-importazzjonijiet oġġett ta' dumping mir-RPĊ lejn l-Unjoni, fi kliem ieħor, li hemm probabbiltà kbira li jitkompla d-dumping.

               4.   DANNU

         4.1.   Definizzjoni tal-industrija tal-Unjoni u tal-produzzjoni tal-Unjoni

                     (49)

                     Il-prodott simili kien manifatturat minn żewġ produtturi fl-Unjoni matul il-perjodu ta' investigazzjoni. Huma jikkostitwixxu l-“industrija tal-Unjoni” fis-sens tal-Artikolu 4(1) tar-Regolament bażiku.

                     (50)

                     Il-produzzjoni totali tal-Unjoni matul il-perjodu ta' investigazzjoni ġiet stabbilita għal bejn 4 u 5 miljun pied kwadru. Il-Kummissjoni stabbilixxiet iċ-ċifra abbażi tal-informazzjoni kollha disponibbli li tirrigwarda l-industrija tal-Unjoni, prinċipalment data miġbura miż-żewġ produtturi tal-Unjoni li kkooperaw matul l-investigazzjoni. Dawn iż-żewġ produtturi tal-Unjoni li kkooperaw jirrappreżentaw madwar 100 % tal-produzzjoni totali tal-Unjoni.

                     (51)

                     Billi l-indikaturi mikroekonomiċi u makroekonomiċi tad-dannu huma bbażati fuq id-data ta' żewġ kumpaniji biss, dawn huma ppreżentati f'format indiċjat sabiex tinżamm il-kunfidenzjalità, skont l-Artikolu 19 tar-Regolament bażiku.

               4.2.   Konsum tal-Unjoni

                     (52)

                     Il-Kummissjoni stabbilixxiet il-konsum tal-Unjoni abbażi tal-volumi tal-bejgħ ivverifikati tal-industrija tal-Unjoni fis-suq tal-Unjoni u tad-data tal-importazzjoni mill-Eurostat.

                     (53)

                     Il-konsum tal-Unjoni żviluppa kif ġej:

                        Tabella 1

                        Il-konsum tal-Unjoni (pied kwadru)

                                 2014

                                 2015

                                 2016

                                 PIR

                                 Konsum totali tal-Unjoni ('000 pied kwadru)

                                 25 000 -35 000

                                 30 000 -40 000

                                 35 000 -45 000

                                 40 000 -50 000

                                    Indiċi (2014 = 100)

                                    100

                                    113

                                    127

                                    141

                                    Sors: Data pprovduta mill-applikant u mill-Eurostat.

                     (54)

                     Il-konsum tal-Unjoni żdied b'mod stabbli b'rata ta' 13-14 % fis-sena u b'mod ġenerali b'41 % matul il-perjodu kkunsidrat.

               4.3.   Importazzjonijiet mir-RPĊ

         4.3.1.   Volum u sehem mis-suq

                     (55)

                     Il-Kummissjoni stabbilixxiet il-volum tal-importazzjonijiet abbażi tad-data tal-importazzjoni mill-Eurostat. Is-sehem mis-suq tal-importazzjonijiet kien stabbilit fuq il-bażi tal-konsum tal-Unjoni kif stabbilit fil-premessi minn (52) sa (54).

                     (56)

                     L-importazzjonijiet fl-Unjoni mir-RPĊ żviluppaw kif ġej:

                        Tabella 2

                        Volum ta' importazzjonijiet (pied kwadru) u s-sehem mis-suq

                                 2014

                                 2015

                                 2016

                                 PIR

                                 Volum ta' importazzjonijiet mir-RPĊ ('000 pied kwadru)

                                 3 230

                                 403

                                 293

                                 230

                                    Indiċi (2014 = 100)

                                    100

                                    12

                                    9

                                    7

                                 Is-sehem mis-suq tal-importazzjonijiet mir-RPĊ (%)

                                 10-15

                                 0-5

                                 0-5

                                 0-5

                                 Sors: Data mill-Eurostat

                     (57)

                     Il-volumi ta' importazzjoni mir-RPĊ naqsu drastikament, minn 3,2 miljun pied kwadru fl-2014 għal 0,2 miljun pied kwadru fil-PIR, jiġifieri bi 93 %, bi tnaqqis korrispondenti fis-sehem mis-suq minn 10-15 % għal 0-5 % matul il-perjodu kkunsidrat. Produtturi esportaturi Ċiniżi bħalissa għandhom sehem żgħir ħafna mis-suq, li jappoġġa l-idea li l-miżuri anti-dumping fis-seħħ kienu effettivi.

               4.3.2.   Prezzijiet tal-importazzjonijiet mir-RPĊ u t-twaqqigħ tal-prezz

                     (58)

                     Il-Kummissjoni stabbiliet il-prezzijiet tal-importazzjonijiet abbażi tad-data tal-Eurostat. Il-prezz medju tal-importazzjonijiet fl-Unjoni mill-pajjiż ikkonċernat żviluppa kif ġej:

                        Tabella 3

                        Prezzijiet tal-importazzjoni (EUR/pied kwadru)

                                 2014

                                 2015

                                 2016

                                 PIR

                                 Prezz tal-importazzjonijiet mir-RPĊ (EUR/pied kwadru)

                                 0,06

                                 0,24

                                 0,28

                                 0,39

                                    Indiċi (2014 = 100)

                                    100

                                    417

                                    490

                                    668

                                 Sors: Data mill-Eurostat

                     (59)

                     Il-prezzijiet tal-importazzjoni żdiedu kontinwament matul il-perjodu kkunsidrat. Madankollu, għandu jiġi nnotat li s-sena bażi turi valur monetarju relattivament baxx.

                     (60)

                     Għall-iskop tal-analiżi tat-twaqqigħ tal-prezz fil-PIR, il-prezz medju peżat tal-bejgħ tal-industrija tal-Unjoni lil klijenti mhux relatati fis-suq tal-Unjoni kienu mqabbla mal-prezz medju peżat tal-importazzjoni korrispondenti mir-RPĊ. Għat-tqabbil, il-prezzijiet tal-bejgħ tal-industrija tal-Unjoni ġew aġġustati b'mod partikolari għan-noti ta' kreditu, il-kostijiet ta' twassil, l-imballaġġ u l-kummissjonijiet għal livell fuq bażi ex-works. Il-prezz tal-importazzjoni mir-RPĊ inkiseb mill-Eurostat u ġie aġġustat bit-tariffa doganali u kostijiet ta' wara l-importazzjoni.

                     (61)

                     It-tqabbil wera li matul il-PIR l-importazzjonijiet tal-prodott ikkonċernat waqqgħu l-prezzijiet tal-industrija tal-Unjoni b'36,6 %, filwaqt li ttieħed inkunsiderazzjoni d-dazju anti-dumping fis-seħħ.

               4.4.   Importazzjonijiet minn pajjiżi terzi

                     (62)

                     L-importazzjonijiet minn pajjiżi terzi oħrajn żviluppaw matul il-perjodu kkunsidrat kif ġej:

                        Tabella 4

                        Importazzjonijiet minn pajjiżi terzi

                                 Pajjiż

                                 2014

                                 2015

                                 2016

                                 PIR

                                 L-Indja

                                 Volum ('000 pied kwadru)

                                 10 940

                                 11 280

                                 11 423

                                 10 907

                                    Indiċi (2014 = 100)

                                    100

                                    103

                                    104

                                    100

                                 Is-sehem mis-suq (%)

                                 35-40

                                 30-35

                                 25-30

                                 25-30

                                 Prezz medju EUR/pied kwadru

                                 0,55

                                 0,53

                                 0,61

                                 0,65

                                 It-Turkija

                                 Volum ('000 pied kwadru)

                                 2 157

                                 2 360

                                 2 720

                                 2 043

                                    Indiċi (2014 = 100)

                                    100

                                    109

                                    126

                                    95

                                 Is-sehem mis-suq (%)

                                 5-10

                                 5-10

                                 5-10

                                 0-5

                                 Prezz medju EUR/pied kwadru

                                 1,16

                                 0,91

                                 0,64

                                 0,64

                                 In-Niġerja

                                 Volum ('000 pied kwadru)

                                 3 663

                                 8 890

                                 15 930

                                 22 607

                                    Indiċi (2014 = 100)

                                    100

                                    243

                                    435

                                    617

                                 Is-sehem mis-suq (%)

                                 10-15

                                 25-30

                                 40-45

                                 50-55

                                 Prezz medju EUR/pied kwadru

                                 0,38

                                 0,73

                                 0,96

                                 0,85

                                 In-New Zealand

                                 Volum ('000 pied kwadru)

                                 1 833

                                 2 127

                                 1 673

                                 1 783

                                    Indiċi (2014 = 100)

                                    100

                                    116

                                    91

                                    97

                                 Is-sehem mis-suq (%)

                                 5-10

                                 5-10

                                 0-5

                                 0-5

                                 Prezz medju EUR/pied kwadru

                                 0,72

                                 0,89

                                 0,78

                                 0,74

                                 Il-Pakistan

                                 Volum ('000 pied kwadru)

                                 1 480

                                 927

                                 517

                                 727

                                    Indiċi (2014 = 100)

                                    100

                                    63

                                    35

                                    49

                                 Is-sehem mis-suq (%)

                                 0-5

                                 0-5

                                 0-5

                                 0-5

                                 Prezz medju EUR/pied kwadru

                                 0,66

                                 0,88

                                 0,87

                                 0,82

                                 Il-kumplament tad-dinja

                                 Volum ('000 pied kwadru)

                                 2 823

                                 4 920

                                 2 123

                                 903

                                    Indiċi (2014 = 100)

                                    100

                                    174

                                    75

                                    32

                                 Is-sehem mis-suq (%)

                                 5-10

                                 10-15

                                 5-10

                                 0-5

                                 Prezz medju EUR/pied kwadru

                                 0,57

                                 0,43

                                 0,50

                                 0,85

                                 Total tal-pajjiżi terzi kollha għajr ir-RPĊ

                                 Volum ('000 pied kwadru)

                                 26 127

                                 30 907

                                 34 680

                                 39 200

                                    Indiċi (2014 = 100)

                                    100

                                    118

                                    133

                                    150

                                 Is-sehem mis-suq (%)

                                 75-80

                                 85-90

                                 85-90

                                 90-95

                                 Prezz medju EUR/pied kwadru

                                 0,54

                                 0,63

                                 0,78

                                 0,77

                                    Sors: Data mill-Eurostat u mit-tweġibiet għall-kwestjonarju.

                     (63)

                     Matul il-perjodu kkunsidrat, il-volum totali ta' importazzjonijiet minn pajjiżi terzi oħra lejn l-Unjoni żdied b'mod kontinwu, minn madwar 26 miljun pied kwadru fl-2014 għal madwar 39 miljun pied kwadru fil-PIR, jiġifieri b'50 %. Dawn l-importazzjonijiet irrappreżentaw sehem mis-suq tal-Unjoni ta' 90-95 % fil-PIR (minn 75-80 % fl-2014). Meta meqjusa flimkien pajjiżi terzi oħra jidhru li bbenefikaw bis-sħiħ miż-żieda ta' 41 % fil-konsum tal-Unjoni kif imsemmi fil-premessa (54).

                     (64)

                     Skont il-pajjiż, l-akbar sehem mis-suq huwa rappreżentat minn importazzjonijiet min-Niġerja, 52,5 % fil-PIR. Is-sorsi l-oħra ewlenin tal-provvista tal-ġild kamoxxa lejn l-Unjoni kienu l-Indja, it-Turkija u n-New Zealand.

                     (65)

                     L-importazzjonijiet min-Niġerja jistħoqqilhom referenza speċjali. Il-volumi kibru f'daqqa, billi żdiedu b'mod kostanti u kważi ħames darbiet aktar matul il-perjodu kkunsidrat. Fil-fatt is-sehem mis-suq tan-Niġerja biss żdied matul il-perjodu kkunsidrat. Fl-2014, l-importazzjonijiet Niġerjani kellhom sehem mis-suq ta' 12 % filwaqt li fil-PIR wieħed minn żewġ bejgħ tal-ġild kamoxxa kienu ta' oriġini Niġerjana.

               4.5.   Qagħda Ekonomika tal-industrija tal-Unjoni

         4.5.1.   Kummenti ġenerali

                     (66)

                     B'konformità mal-Artikolu 3(5) tar-Regolament bażiku, l-analiżi tal-impatt li għandhom l-importazzjonijiet li huma l-oġġett ta' dumping fuq l-industrija tal-Unjoni tinkludi evalwazzjoni tal-indikaturi ekonomiċi kollha li għandhom effett fuq l-istat tal-industrija tal-Unjoni matul il-perjodu kkunsidrat.

                     (67)

                     Għad-determinazzjoni tad-dannu, il-Kummissjoni ma għamlitx distinzjoni bejn l-indikaturi tad-dannu makroekonomiċi u mikroekonomiċi peress li l-industrija tal-Unjoni skont it-tifsira tal-Artikolu 4(1) tar-Regolament bażiku, hija kkostitwita minn żewġ produtturi biss. Il-Kummissjoni evalwat l-indikaturi ekonomiċi abbażi tad-data relatata ma' dawn iż-żewġ produtturi.

                     (68)

                     L-indikaturi tad-dannu huma: il-produzzjoni, il-kapaċità tal-produzzjoni, l-utilizzazzjoni tal-kapaċità, il-volum tal-bejgħ, is-sehem mis-suq, l-impjiegi, il-produttività, il-kost lavorattiv, il-kobor tal-marġini ta' dumping, u l-irkupru minn dumping tal-passat, il-prezzijiet tal-unità tal-bejgħ, il-kost unitarju, l-inventarji, il-profittabbiltà, il-fluss tal-flus, l-investimenti, ir-redditu fuq l-investimenti, u l-abbiltà li jiġi ġġenerat il-kapital. Dawn huma analizzati kif ġej.

               4.5.2.   L-indikaturi tad-dannu

         4.5.2.1.   Produzzjoni, kapaċità ta' produzzjoni u utilizzazzjoni tal-kapaċità

                     (69)

                     Il-produzzjoni totali tal-Unjoni, il-kapaċità ta' produzzjoni u l-utilizzazzjoni tal-kapaċità żviluppaw kif ġej matul il-perjodu kkunsidrat:

                        Tabella 5

                        Il-produzzjoni, il-kapaċità ta' produzzjoni u l-użu tal-kapaċità

                                 2014

                                 2015

                                 2016

                                 PIR

                                 Volum tal-produzzjoni ('000 pied kwadru)

                                 3 000  - 4 000

                                 4 000  - 5 000

                                 4 000  - 5 000

                                 4 000  - 5 000

                                    Indiċi (2014 = 100)

                                    100

                                    128

                                    122

                                    120

                                 Kapaċità ta' produzzjoni ('000 pied kwadru)

                                 7 000  - 10 000

                                 7 000  - 10 000

                                 7 000  - 10 000

                                 7 000  - 10 000

                                    Indiċi (2014 = 100)

                                    100

                                    100

                                    100

                                    100

                                 Utilizzazzjoni tal-kapaċità (%)

                                 40 - 50

                                 50 - 60

                                 50 - 60

                                 50 - 60

                                    Indiċi (2014 = 100)

                                    100

                                    128

                                    122

                                    120

                                    Sors: Data mit-tweġibiet għall-kwestjonarju.

                     (70)

                     Il-volum tal-produzzjoni tal-industrija tal-Unjoni żdied b'20 % matul il-perjodu kkunsidrat.

                     (71)

                     Il-kapaċità ta' produzzjoni baqgħet stabbli bejn l-2014 u l-PIR, b'rati medji ta' utilizzazzjoni tal-kapaċità li jvarjaw ibbażati fuq livelli ta' produzzjoni matul l-istess perjodu. Kumplessivament, bejn l-2014 u l-utilizzazzjoni tal-kapaċità tal-PIR żdied, iżda baqa' f'livelli baxxi skont standards storiċi. Ta' min jinnota li rati baxxi ta' utilizzazzjoni normalment jaffettwaw l-ispejjeż għal kull unità, peress li l-ispejjeż ġenerali huma mifruxa fuq volumi żgħar ta' produzzjoni.

               4.5.2.2.   Il-volum tal-bejgħ u s-sehem mis-suq

                     (72)

                     Il-volum tal-bejgħ tal-industrija tal-Unjoni u s-sehem mis-suq tal-Unjoni żviluppaw kif ġej matul il-perjodu kkunsidrat:

                        Tabella 6

                        Volum tal-bejgħ u sehem mis-suq tal-industrija tal-Unjoni

                                 2014

                                 2015

                                 2016

                                 PIR

                                 Volum ta' bejgħ tal-Unjoni lil klijenti mhux relatati ('000 pied kwadru)

                                 4 000  - 5 000

                                 3 000  - 4 000

                                 3 000  - 4 000

                                 3 000  - 4 000

                                    Indiċi (2014 = 100)

                                    100

                                    82

                                    89

                                    90

                                 Is-sehem mis-suq (%)

                                 10 - 15

                                 10 - 15

                                 10 - 15

                                 5 - 10

                                    Indiċi (2014 = 100)

                                    100

                                    72

                                    71

                                    63

                                    Sors: Data mill-Eurostat u mit-tweġibiet għall-kwestjonarju.

                     (73)

                     B'mod ġenerali, il-volum tal-bejgħ tal-Unjoni ma segwiex ix-xejra ta' żieda osservata fil-konsum. Filwaqt li l-konsum tal-Unjoni żdied b'41 % matul il-perjodu kkunsidrat (ara l-premessa (54)), il-volum tal-bejgħ tal-prodott simili mill-industrija tal-Unjoni lil klijenti indipendenti fis-suq tal-Unjoni naqas b'10 % matul l-istess perjodu, li wassal għal nuqqas sinifikanti fis-sehem mis-suq tal-industrija tal-Unjoni fl-Unjoni.

               4.5.2.3.   Impjiegi u produttività

                     (74)

                     Matul il-perjodu kkunsidrat, l-impjiegi u l-produttività żviluppaw kif ġej:

                        Tabella 7

                        L-impjiegi u l-produttività

                                 2014

                                 2015

                                 2016

                                 PIR

                                 In-numru ta' impjegati

                                 50 - 60

                                 60 - 70

                                 60 - 70

                                 70 - 80

                                    Indiċi (2014 = 100)

                                    100

                                    122

                                    122

                                    151

                                 Produttività (pied kwadru għal kull impjegat)

                                 70 - 80

                                 70 - 80

                                 70 - 80

                                 50 - 60

                                    Indiċi

                                    100

                                    105

                                    100

                                    79

                                    Sors: Data mit-tweġibiet għall-kwestjonarju.

                     (75)

                     L-industrija tal-Unjoni żiedet il-livell ta' impjiegi b'51 % matul il-perjodu kkunsidrat. Madankollu, il-produttività tal-forza tax-xogħol tal-industrija tal-Unjoni, imkejla bħala produzzjoni għal kull persuna impjegata kull sena, naqset b'21 % bħala riżultat tal-impjiegi li żdiedu b'pass aktar mgħaġġel mill-produzzjoni.

               4.5.2.4.   Id-daqs tal-marġini tad-dumping u l-irkupru minn dumping tal-passat

                     (76)

                     L-indikaturi eżaminati aktar 'il fuq juru li, minkejja l-miżuri anti-dumping fis-seħħ sa mill-2006, il-qagħda ekonomika u finanzjarja tal-industrija tal-Unjoni baqgħet sostanzjalment fraġli u ta' dannu. Għalhekk, ma setax jiġi stabbilit l-irkupru sħiħ mid-dumping tal-passat. Minħabba l-marġni għoli kurrenti ta' dumping stabbilit għall-importazzjonijiet ta' ġild kamoxxa mir-RPĊ, huwa meqjus li l-industrija tal-Unjoni, minkejja l-volumi baxxi kurrenti, tibqa' vulnerabbli għall-effett dannuż ta' kwalunkwe importazzjoni li hi l-oġġett ta' dumping fis-suq tal-Unjoni.

               4.5.2.5.   Prezzijiet u fatturi li jaffettwaw il-prezzijiet domestiċi

                     (77)

                     Il-prezzijiet tal-bejgħ unitarji medji ppeżati tal-produtturi tal-Unjoni lill-klijenti mhux relatati fl-Unjoni żviluppaw kif ġej matul il-perjodu kkunsidrat:

                        Tabella 8

                        Il-prezzijiet tal-bejgħ fl-Unjoni

                                 2014

                                 2015

                                 2016

                                 PIR

                                 Il-prezz medju tal-bejgħ għal kull unità fl-Unjoni, Indiċi (2014 = 100)

                                    100

                                    107

                                    101

                                    106

                                 Kost unitarju tal-produzzjoni

                                    Indiċi (2014 = 100)

                                    100

                                    110

                                    100

                                    107

                                    Sors: Data mit-tweġibiet għall-kwestjonarju.

                     (78)

                     Il-prezzijiet tal-bejgħ medji tal-produtturi tal-Unjoni żdiedu b'6 % matul il-perjodu kkunsidrat. Fl-istess waqt, il-kost unitarju tal-produzzjoni tal-industrija tal-Unjoni żdied b'7 %. Il-mutur ewlieni għal din iż-żieda kien iż-żieda fil-prezzijiet tal-materja prima (jiġifieri l-ġilda mhux ipproċessata).

               4.5.2.6.   Kost lavorattiv

                     (79)

                     Matul il-perjodu kkunsidrat il-kost lavorattiv medju tal-produtturi tal-Unjoni żviluppa kif ġej:

                        Tabella 9

                        Kost lavorattiv medju għal kull impjegat

                                 2014

                                 2015

                                 2016

                                 PIR

                                 Kostijiet lavorattivi medji għal kull impjegat

                                    Indiċi (2014 = 100)

                                    100

                                    89

                                    84

                                    72

                                    Sors: Data mit-tweġibiet għall-kwestjonarju.

                     (80)

                     Il-kost lavorattiv medju għal kull impjegat naqas bi 28 % matul il-perjodu kkunsidrat.

               4.5.2.7.   Inventarji

                     (81)

                     Il-livelli tal-istokk tal-produtturi tal-Unjoni żviluppaw kif ġej matul il-perjodu kkunsidrat:

                        Tabella 10

                        Inventarji

                                 2014

                                 2015

                                 2016

                                 PIR

                                    Indiċi tal-istokks tal-għeluq (2014 = 100)

                                    100

                                    153

                                    155

                                    153

                                    Sors: Data mit-tweġibiet għall-kwestjonarju.

                     (82)

                     Il-livell ta' stokkijiet tal-għeluq tal-industrija tal-Unjoni żdied b'mod sinifikanti bi 53 % bejn l-2014 u l-PIR.

               4.5.2.8.   Il-profittabbiltà, il-fluss tal-flus, l-investimenti, ir-redditu fuq l-investimenti u l-abbiltà li jiġi ġġenerat kapital

                     (83)

                     Matul il-perjodu kkunsidrat, il-profittabbiltà, il-fluss tal-flus, l-investimenti u r-redditu fuq l-investimenti tal-produtturi tal-Unjoni żviluppaw kif ġej:

                        Tabella 11

                        Il-profittabbiltà, il-fluss tal-flus, l-investimenti u r-redditu fuq l-investimenti

                                 2014

                                 2015

                                 2016

                                 PIR

                                    Indiċi tal-Profitt Nett tal-bejgħ tal-UE lil klijenti mhux relatati (2014 = 100)

                                    – 100

                                    – 137

                                    – 89

                                    – 108

                                    Indiċi tal-fluss tal-flus (2014 = 100)

                                    100

                                    – 287

                                    – 76

                                    – 132

                                 Investimenti

                                    Indiċi (2014 = 100)

                                    100

                                    174

                                    26

                                    94

                                 Redditu fuq l-investimenti

                                    Indiċi (2014 = 100)

                                    – 100

                                    – 107

                                    – 150

                                    – 257

                                    Sors: Data mit-tweġibiet għall-kwestjonarju.

                     (84)

                     Il-Kummissjoni stabbilixxiet il-profittabbiltà tal-industrija tal-Unjoni billi l-profitt nett qabel it-taxxa tal-bejgħ tal-prodott simili lil konsumaturi mhux relatati fl-Unjoni ġie espress bħala perċentwal tad-dħul ta' dak il-bejgħ. L-industrija tal-Unjoni kienet qed tagħmel telf matul il-perjodu kollu kkunsidrat. Mill-2014 sal-PIR, it-telf kien konsistenti u żdied b'mod ġenerali bi 8 %. Din ix-xejra negattiva kkoinċidiet fiż-żmien mat-tkabbir dinamiku tal-konsum tal-Unjoni spjegat fil-premessa (54). Kif indikat fil-premessa (64), dan it-tkabbir kien kważi kompletament servut minn importazzjonijiet minn pajjiżi terzi oħra.

                     (85)

                     Il-fluss tal-flus nett huwa l-abbiltà tal-produtturi tal-Unjoni li jiffinanzjaw l-attivitajiet tagħhom stess. Dan il-fluss nett tal-flus mill-attivitajiet operatorji naqas b'mod sinifikanti matul il-perjodu kkunsidrat, tnaqqis li huwa spjegat prinċipalment mit-telf sinifikanti.

                     (86)

                     Ir-redditu fuq l-investiment huwa l-profitt f'perċentwal tal-valur kontabilistiku nett tal-investimenti. Ir-redditu mill-investiment kien negattiv matul il-perjodu kkunsidrat.

                     (87)

                     L-investimenti magħmula matul il-perjodu kkunsidrat ma ntużawx biex tiżdied il-kapaċità tal-produzzjoni. Minflok, kwalunkwe investment kien predominentement destinat għaż-żamma u l-aġġornament tal-kapaċitajiet diġà eżistenti. Iċ-ċifra eċċezzjonali għas-sena 2015 hija dovuta għar-riallokazzjoni tal-faċilitajiet ta' produzzjoni ta' wieħed mill-produtturi tal-Unjoni minn Stat Membru għal ieħor

                     (88)

                     L-abbiltà li jinġabar kapital kienet affettwata mit-telf imġarrab matul il-perjodu kunsidrat.

               4.5.3.   Konklużjoni dwar id-dannu

                     (89)

                     Matul il-perjodu kkunsidrat, is-sitwazzjoni finanzjarja tal-industrija tal-Unjoni baqgħet prekarja. B'mod partikolari, l-indikaturi tal-industrija tal-Unjoni bħall-profittabbiltà, il-fluss tal-flus u r-redditu fuq l-investimenti wrew riżultati negattivi sinifikanti. L-industrija tal-Unjoni esperjenzat ukoll tnaqqis konsiderevoli fis-sehem mis-suq tagħha. L-iżvilupp negattiv fis-sehem mis-suq kien jikkoinċidi ma' żieda globali fid-domanda tal-ġild kamoxxa fis-suq tal-Unjoni, li kienet ta' benefiċċju għall-importazzjonijiet minn pajjiżi terzi minbarra r-RPĊ. Uħud mix-xejriet negattivi osservati jistgħu jiġu spjegati mill-effett kumulattiv ta' sensiela ta' fatturi li, waqt li jaġixxu flimkien, komplew jiddeterjoraw l-istat tal-industrija tal-Unjoni li kienet għadha f'sitwazzjoni fraġli fil-PIR. Fost dawn il-fatturi, l-aktar fattur prominenti kien iż-żieda fl-importazzjonijiet min-Niġerja bi prezzijiet aktar baxxi mill-prezzijiet tal-industrija tal-Unjoni.

                     (90)

                     Xi indikaturi ta' dannu żviluppaw b'mod pożittiv matul il-perjodu kkunsidrat. Il-volum tal-produzzjoni żdied b'20 % u l-utilizzazzjoni tal-kapaċità żdiedet b'9 %. Dawn iż-żidiet, madankollu, ma sarrfux f'bejgħ ogħla fis-suq tal-Unjoni.

                     (91)

                     Filwaqt li l-importazzjonijiet mir-RPĊ naqsu drastikament matul il-perjodu kkunsidrat, minn aktar minn 3 miljun pied kwadru fl-2014 għal madwar 230 000 pied kwadru matul il-PIR, li wassal għal tnaqqis fis-sehem mis-suq minn 10-15 % għal 0-5 %, il-volum totali ta' importazzjonijiet minn pajjiżi terzi żdied b'mod sinifikanti.

                     (92)

                     Huwa għalhekk probabbli li ż-żieda ta' dawk l-importazzjonijiet minn pajjiżi terzi fixklu kull irkupru possibbli tal-industrija tal-Unjoni mill-effett dannuż li qabel kien ikkawżat minn importazzjonijiet Ċiniżi li huma l-oġġett ta' dumping, b'mod partikolari mill-2015, meta l-importazzjonijiet Ċiniżi bdew jonqsu.

                     (93)

                     Madankollu, fl-2014, ir-RPĊ xorta waħda kellha sehem mis-suq fl-Unjoni ta' aktar minn 10 %. Għalhekk, għalkemm matul il-PIR, l-importazzjonijiet oġġett ta' dumping mir-RPĊ naqsu b'mod konsiderevoli, is-sehem tagħhom mis-suq fil-perjodu ta' qabel il-PIR u b'mod partikolari fl-2014 kien għadu relattivament għoli. Barra minn hekk, matul il-PIR, il-prezzijiet ta' dawn l-importazzjonijiet waqqgħu b'mod sinifikanti l-prezzijiet tal-Unjoni. Għalhekk, ma jistax jiġi eskluż li dawn l-importazzjonijiet, minkejja t-tnaqqis tagħhom matul il-PIR, ikkontribwixxew b'mod sinifikanti għad-dannu materjali tal-industrija tal-Unjoni.

                     (94)

                     Il-Kummissjoni għalhekk ikkonkludiet li l-industrija tal-Unjoni gawdiet mill-miżuri oriġinali, kif urew xi titjib matul il-perjodu taħt kunsiderazzjoni, meta mqabbla mas-sitwazzjoni li nstabet matul il-perjodu oriġinali ta' investigazzjoni. Madankollu, l-industrija tal-Unjoni qed tirkupra b'pass kajman u għadha f'sitwazzjoni fraġli u vulnerabbli, minħabba l-fatturi msemmija iktar 'il fuq. Għaldaqstant, matul il-perjodu tal-investigazzjoni ta' rieżami, l-industrija tal-Unjoni instabet li kient qed issofri dannu materjali kif muri mill-evoluzzjoni tal-indikaturi definiti fl-Artikolu 3(5) tar-Regolament bażiku.

               5.   IL-PROBABBILTÀ TA' KONTINWAZZJONI TA' DANNU JEKK IL-MIŻURI JIĠU REVOKATI

                     (95)

                     L-investigazzjoni wriet li l-importazzjonijiet mir-RPĊ saru f'livelli ta' prezzijiet oġġett ta' dumping matul l-RIP (il-premessa (31)) u li probabbilment id-dumping kien ikompli jekk il-miżuri jitħallew jiskadu (il-premessa (48)). Kif iddikjarat fil-premessa (94) l-investigazzjoni kkonkludiet ukoll li l-industrija tal-Unjoni soffriet dannu. Għalhekk, il-Kummissjoni vvalutat jekk ikunx hemm probabbiltà ta' kontinwazzjoni ta' dannu oriġinarjament kkawżat mill-importazzjonijiet oġġett ta' dumping miċ-Ċina kieku l-miżuri kellhom jitħallew jiskadu, b'konformità mal-Artikolu 11(2) tar-Regolament bażiku.

                     (96)

                     Sabiex tkun stabbilita l-probabbiltà ta' kontinwazzjoni ta' dannu, il-Kummissjoni analizzat l-elementi li ġejjin: il-kapaċità ta' riżerva fir-RPĊ, attraenza tas-suq tal-Unjoni, il-livelli probabbli tal-prezzijiet mill-importazzjonijiet Ċiniżi fin-nuqqas ta' miżuri anti-dumping, u l-impatt tagħhom fuq l-industrija tal-Unjoni.

               5.1.   Il-kapaċità ta' riżerva, il-fluss tal-kummerċ u kemm huwa attraenti s-suq tal-Unjoni

                     (97)

                     Matul ir-rieżami ta' skadenza preċedenti nstab li l-esportaturi Ċiniżi kellhom kapaċitajiet żejda ta' riżerva meta mqabbla mad-daqs tas-suq Ewropew, u dawn il-kapaċitajiet ma setgħux jiġu assorbiti bis-sħiħ mid-domanda domestika Ċiniża u mis-swieq tal-esportazzjoni minbarra s-suq tal-Unjoni. Fin-nuqqas ta' informazzjoni għall-kuntrarju, jista' jiġi preżunt li l-kapaċitajiet ta' riżerva kienu l-istess matul il-perjodu kurrenti kkunsidrat.

                     (98)

                     L-investigazzjoni stabbilixxiet li kważi 75 % tal-volumi esportati miċ-Ċina lejn pajjiżi terzi matul il-PIR saru bi prezz aktar baxx meta mqabbel mal-esportazzjonijiet tal-istess prodott lejn l-Unjoni (ara l-premessa (43)). Ma hemm l-ebda indikazzjonijiet jew evidenza li din is-sitwazzjoni se tinbidel, tal-inqas fit-terminu qasir.

                     (99)

                     F'termini ta' prezzijiet ogħla, is-suq tal-Unjoni huwa għalhekk aktar attraenti għall-produtturi esportaturi Ċiniżi minn 2/3 tas-swieq l-oħra tagħhom li l-produtturi esportaturi Ċiniżi esportaw lejhom matul il-PIR. L-attrazzjoni tas-suq tal-Unjoni se tiżdiedu aktar fin-nuqqas ta' dazji jekk il-miżuri jiskadu.

                     (100)

                     Barra minn hekk, qabel l-impożizzjoni tal-miżuri s-suq tal-Unjoni kien suq tradizzjonali tal-esportazzjoni għall-produtturi esportaturi Ċiniżi li, matul il-perjodu ta' investigazzjoni oriġinali, kellhom aktar minn 30 % tas-sehem mis-suq tal-Unjoni.

                     (101)

                     L-investigazzjoni wriet ukoll li l-importazzjonijiet mir-RPĊ, bl-esklużjoni tad-dazju anti-dumping, kienu jnaqqsu l-prezzijiet tal-bejgħ tal-Unjoni b'59.7 % fil-PIR. Din hija indikazzjoni ta' kif x'aktarx ikun il-livell tal-prezzijiet tal-importazzjonijiet mir-RPĊ jekk il-miżuri jkunu revokati.

                     (102)

                     Il-prezzijiet tal-importazzjonijiet Ċiniżi huma wkoll aktar baxxi b'mod sinifikanti minn prezzijiet ta' importazzjonijiet oħra lejn is-suq tal-Unjoni (ara t-Tabelli 3 u 4). L-investigazzjoni wriet li l-prezzijiet tal-importazzjonijiet Ċiniżi fil-PIR kienu madwar 50 % aktar baxxi mill-prezz medju ta' importazzjoni minn pajjiżi terzi oħra lejn l-Unjoni. Għalhekk, huwa probabbli li l-importazzjonijiet Ċiniżi kienu jissostitwixxu dawn l-importazzjonijiet u jkomplu jeżerċitaw pressjoni ta' prezz fuq il-livelli ta' prezzijiet fuq is-swieq tal-Unjoni.

               5.2.   L-effett fuq is-sitwazzjoni tal-industrija tal-Unjoni

                     (103)

                     Minħabba kapaċitajiet għoljin fir-RPĊ u l-attraenza tas-suq tal-Unjoni u elementi oħrajn kif mogħti fil-qosor hawn fuq fil-premessi minn (97) sa (102), huwa probabbli li jekk il-miżuri jkunu revokati, il-produtturi esportaturi Ċiniżi se jerġgħu jibdew l-esportazzjonijiet tagħhom lejn is-suq tal-Unjoni fi kwantitajiet sinifikanti u bi prezzijiet prezzijiet suġġetti għal dumping, biex b'hekk iwaqqgħu b'mod sinifikanti l-prezzijiet tal-produtturi tal-Unjoni.

                     (104)

                     Dan ikollu impatt negattiv fuq l-industrija tal-Unjoni peress li dawn iż-żidiet sinifikanti fil-volumi tal-importazzjonijiet iwaqqgħu l-prezzijiet tal-bejgħ li l-industrija tal-Unjoni tista' tikseb, inaqqsu il-volum tal-bejgħ tal-industrija tal-Unjoni kif ukoll l-użu tal-kapaċità tagħha, biex b'hekk jirriżultaw f'żieda fil-kostijiet ta' produzzjoni. Iż-żieda mistennija fl-importazzjonijiet oġġett ta' dumping bi prezz baxx b'hekk tikkawża deterjorament ulterjuri u qawwi fir-riżultati finanzjarji tal-industrija tal-Unjoni, b'mod partikolari, fil-profittabilità.

               5.3.   Konklużjoni

                     (105)

                     Għalhekk, il-Kummissjoni kkonkludiet li r-revoka tal-miżuri probabbilment tirriżulta f'żieda sinifikanti ta' importazzjonijiet Ċiniżi oġġett ta' dumping bi prezzijiet li jwaqqgħu l-prezzijiet tal-industrija tal-Unjoni, biex b'hekk ikompli jaggrava d-dannu mġarrab mill-industrija tal-Unjoni. Bħala konsegwenza, il-vijabbiltà tal-industrija tal-Unjoni tkun f'riskju serju.

               6.   INTERESS TAL-UNJONI

                     (106)

                     Skont l-Artikolu 21 tar-Regolament bażiku, il-Kummissjoni eżaminat jekk iż-żamma tal-miżuri anti-dumping eżistenti fuq importazzjonijiet tal-ġlud kamoxxa mir-RPĊ tmurx kontra l-interessi tal-Unjoni kumplessivament.

                     (107)

                     Il-partijiet interessati kollha ngħataw l-opportunità li jesprimu l-fehmiet tagħhom skont l-Artikolu 21(2) tar-Regolament bażiku.

                     (108)

                     Ġie analizzat jekk kienx hemm raġunijiet inevitabbli li jwasslu għall-konklużjoni li ma kienx fl-interess tal-Unjoni li jinżammu l-miżuri eżistenti.

               6.1.   Interess tal-industrija tal-Unjoni

                     (109)

                     Minkejja li l-miżuri anti-dumping fis-seħħ evitaw importazzjonijiet li huma l-oġġett ta' dumping milli jidħlu fis-suq tal-Unjoni fil-parti l-kbira, l-industrija tal-Unjoni għadha f'qagħda prekarja, kif ikkonfermat mix-xejriet negattivi ta' ċerti indikaturi ta' dannu.

                     (110)

                     Jekk il-miżuri anti-dumping jitħallew jiskadu, huwa raġonevoli li wieħed jassumi li l-influss probabbli ta' volumi sostanzjali ta' importazzjonijiet li huma l-oġġett ta' dumping mill-pajjiż ikkonċernat jikkawża aktar dannu lill-industrija tal-Unjoni. Hemm probabbiltà wkoll li dan l-influss jikkawża, fost l-oħrajn, telf fis-sehem mis-suq, tnaqqis fil-prezzijiet tal-bejgħ, tnaqqis fl-utilizzazzjoni tal-kapaċità u b'mod ġenerali deterjorament serju tas-sitwazzjoni finanzjarja tal-industrija tal-Unjoni.

                     (111)

                     Il-Kummissjoni għalhekk ikkonkludiet li ż-żamma ta' miżuri anti-dumping kontra importazzjonijiet ta' ġild kamoxxa mir-RPĊ hija fl-interess tal-industrija tal-Unjoni.

               6.2.   Interess tal-importaturi u tal-utenti mhux relatati

                     (112)

                     Fl-investigazzjoni oriġinali nstab li l-impożizzjoni ta' miżuri anti-dumping x'aktarx ma kienet tħalli l-ebda effett negattiv serju fuq is-sitwazzjoni tal-importaturi u tal-utenti fl-Unjoni. L-ebda importatur ma kkoopera f'din l-investigazzjoni.

                     (113)

                     Fin-nuqqas ta' kwalunkwe kooperazzjoni mill-importaturi u mill-utenti f'dan ir-rieżami ta' skadenza, il-Kummissjoni tikkunsidra li s-sejbiet tagħha fl-investigazzjoni oriġinali għadhom validi u li l-kontinwazzjoni tal-miżuri ma taffettwax b'mod negattiv lill-importaturi u lill-utenti tal-Unjoni, jew għallinqas ma taffettwahomx b'mod sinifikanti.

               6.3.   Konklużjoni dwar l-interess tal-Unjoni

                     (114)

                     Għalhekk, il-Kummissjoni kkonkludiet li ma kienx hemm raġunijiet konvinċenti marbuta mal-interessi tal-Unjoni kontra ż-żamma tal-miżuri anti-dumping kurrenti fuq l-importazzjonijiet tal-prodott ikkonċernat li joriġinaw miċ-Ċina.

               7.   DIVULGAZZJONI

                     (115)

                     Il-partijiet kollha ġew mgħarrfa bil-fatti u l-kunsiderazzjonijiet essenzjali li abbażi tagħhom kien maħsub li jiġi rrakkomandat li l-miżuri anti-dumping eżistenti jibqgħu fis-seħħ. Ingħataw ukoll perjodu ta' żmien biex jippreżentaw kummenti wara dik id-divulgazzjoni. Ma wasal l-ebda kumment.

               8.   MIŻURI ANTI-DUMPING

                     (116)

                     Għalhekk, u skont l-Artikolu 11(2) tar-Regolament bażiku, il-Kummissjoni tikkonkludi li l-miżuri anti-dumping applikabbli għall-importazzjonijiet tal-ġild kamoxxa li joriġinaw fir-RPĊ, imposti permezz tar-Regolament ta' Implimentazzjoni (UE) Nru 1153/2012, jenħtieġ li jinżammu.

                     (117)

                     Fid-dawl tal-ġurisprudenza tal-Qorti tal-Ġustizzja (13) huwa xieraq li jiġi pprovdut għar-rata tal-imgħax ta' inadempjenza li jrid jitħallas f'każ ta' kwalunkwe rimborż potenzjali ta' dazji definittivi, minħabba li d-dispożizzjonijiet rilevanti fis-seħħ li jikkonċernaw id-dazji doganali ma jiprovdux għal din ir-rata tal-imgħax, u l-applikazzjoni tar-regoli nazzjonali twassal għal distorsjonijiet mhux dovuti bejn l-operaturi ekonomiċi skont liema Stat Membru jintgħażel għall-iżdoganar tal-merkanzija.

                     (118)

                     Il-Kumitat stabbilit bl-Artikolu 15(1) tar-Regolament (UE) 2016/1036 ma tax opinjoni dwar il-miżuri previsti f'dan ir-Regolament,

               ADOTTAT DAN IR-REGOLAMENT:

            Artikolu 1

               1.   Qed jiġi impost dazju anti-dumping definittiv fuq l-importazzjonijiet ta' ġild kamoxxa u ġild kamoxxa kkombinat, kemm jekk imqatta' f'forma sew jekk le, inkluż ġild kamoxxa tal-qoxra u ġild kamoxxa tal-qoxra kkombinat li bħalissa jaqgħu taħt il-kodiċijiet NM 4114 10 10 u 4114 10 90 u li joriġinaw mir-Repubblika tal-Poplu taċ-Ċina.

               2.   Ir-rati tad-dazju anti-dumping definittiv applikabbli għall-prezz nett ħieles fil-fruntiera tal-Unjoni qabel id-dazju, tal-prodott deskritt fil-paragrafu 1 għandhom ikunu ta' 58,9 %.

               3.   Sakemm mhux speċifikat mod ieħor, japplikaw id-dispożizzjonijiet fis-seħħ dwar id-dazji doganali. L-imgħax ta' inadempjenza li għandu jitħallas f'każ ta' rimborż li jwassal għal dritt ta' ħlas ta' mgħax ta' inadempjenza għandu jkun ir-rata applikata mill-Bank Ċentrali Ewropew għall-operazzjonijiet ta' rifinanzjament prinċipali tiegħu, kif ippubblikat fis-serje Ċ ta' Il-Ġurnal Uffiċjali tal-Unjoni Ewropea, fis-seħħ fl-ewwel jum kalendarju tax-xahar li fih taħbat id-data tal-iskadenza, b'żieda ta' punt perċentwali wieħed.

            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-20 ta' Frar 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 176, 30.6.2016, p. 21.

            (2)  Ir-Regolament tal-Kunsill (KE) Nru 1338/2006 tat-8 ta' Settembru 2006 li jimponi dazju anti-dumping definittiv fuq l-importazzjonijiet ta' ġild kamoxxa li joriġinaw mir-Repubblika tal-Poplu taċ-Ċina (ĠU L 251, 14.9.2006, p. 1).

            (3)  Ir-Regolament ta' Implementazzjoni tal-Kunsill (UE) Nru 1153/2012 tat-3 ta' Diċembru 2012 li jimponi dazju anti-dumping definittiv fuq l-importazzjonijiet ta' ġilda tal-kamoxxa li joriġinaw mir-Repubblika Popolari taċ-Ċina wara rieżami ta' skadenza skont l-Artikolu 11(2) tar-Regolament (KE) Nru 1225/2009 (ĠU L 334, 6.12.2012, p. 31).

            (4)  Notifika ta' skadenza imminenti ta' ċerti miżuri anti-dumping (ĠU C 72, 8.3.2017, p. 3).

            (5)  Notifika ta' bidu ta' rieżami ta' skadenza tal-miżuri anti-dumping li japplikaw għall-importazzjonijiet ta' ġild kamoxxa li joriġinaw mir-Repubblika tal-Poplu taċ-Ċina (ĠU C 416, 6.12.2017, p. 15).

            (6)  https://www.globalsources.com/si/AS/Henan-Prosper/6008801452841/Homepage.htm.

            (7)  Sors: Eurostat

            (8)  Sors: Eurostat

            (9)  Skont l-industrija tal-Unjoni, ġild wieħed jirrappreżenta bejn 6,5 sa 7 piedi kwadri. (7 miljuni*6,75 = 47,25 miljun)

            (10)  Id-Direttorju ta' esibituri tal-Fiera tal-Ġilda tal-Asja tal-Paċifiku (http://www.aplf.com/en-US/534/henan-prosper/6740), u artiklu minn magażin tal-ġilda (http://www.leathermag.com/news/newsmichael-lu-henan-prosper-skins-leather-enterprise-co-ltd)

            (11)  Iċ-ċifra preċiża dwar il-kapaċità hija kunfidenzjali.

            (12)  Il-valuri tal-esportazzjoni huma espressi f'dollari Amerikani u fuq bażi FOB. Il-kwantitajiet huma espressi f'kg.

            (13)  Is-Sentenza tal-Qorti (it-Tielet Awla) tat-18 ta' Jannar 2017, C-365/15, Wortmann vs Hauptzollamt Bielefeld, EU:C:2017:19, il-paragrafi minn 35 sa 39.


title: Regolament ta' Implimentazzjoni tal-Kummissjoni (UE) 2019/591 tal-11 ta’ April 2019 li jemenda l-Anness V tar-Regolament (KE) Nru 136/2004 fir-rigward tal-inklużjoni tar-Renju Unit tal-Gran Brittanja u l-Irlanda ta' Fuq u ta' wħud mid-Dipendenzi tal-Kuruna tiegħu fil-lista ta' pajjiżi terzi u territorji awtorizzati għall-introduzzjoni fl-Unjoni ta' kunsinni tal-ħuxlief u tat-tiben (Test b'rilevanza għaż-ŻEE.)

text:
                  11.4.2019

                  MT

                  Il-Ġurnal Uffiċjali tal-Unjoni Ewropea

                  LI 100/20

         REGOLAMENT TA' IMPLIMENTAZZJONI TAL-KUMMISSJONI (UE) 2019/591
         tal-11 ta’ April 2019
         li jemenda l-Anness V tar-Regolament (KE) Nru 136/2004 fir-rigward tal-inklużjoni tar-Renju Unit tal-Gran Brittanja u l-Irlanda ta' Fuq u ta' wħud mid-Dipendenzi tal-Kuruna tiegħu fil-lista ta' pajjiżi terzi u territorji awtorizzati għall-introduzzjoni fl-Unjoni ta' kunsinni tal-ħuxlief u tat-tiben
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 97/78/KE tat-18 ta' Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (1), u b'mod partikolari l-Artikolu 19(1) tagħha,
         Billi:

                     (1)

                     Fid-29 ta' Marzu 2017, ir-Renju Unit issottometta n-notifika tal-intenzjoni tiegħu li joħroġ mill-Unjoni skont l-Artikolu 50 tat-Trattat dwar l-Unjoni Ewropea (TUE). Fit-22 ta' Marzu 2019, il-Kunsill Ewropew adotta d-Deċiżjoni (UE) 2019/476 (2) li testendi l-perjodu taħt l-Artikolu 50(3) tat-TUE bi qbil mar-Renju Unit. F'konformità ma' dik id-Deċiżjoni, f'każ li l-Ftehim dwar il-Ħruġ ma jiġix approvat mill-House of Commons sad-29 ta' Marzu 2019 l-aktar tard, il-perjodu previst fl-Artikolu 50(3) tat-TUE jiġi estiż sat-12 ta' April 2019. Billi l-Ftehim dwar il-Ħruġ ma ġiex approvat sad-29 ta' Marzu 2019, id-dritt tal-Unjoni mhux se jibqa' japplika għar-Renju Unit u fih mit-13 ta' April 2019 (“id-data ta' ħruġ”).

                     (2)

                     Id-Direttiva tal-Kunsill 97/78/KE tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fl-Unjoni minn pajjiżi terzi. L-Artikolu 19(1) ta' dik id-Direttiva jipprevedi li l-Kummissjoni trid tfassal lista ta' prodotti tal-pjanti li jridu jkunu soġġetti għal verifiki veterinarji fuq il-fruntiera billi dawn jistgħu jippreżentaw riskju tat-tixrid fl-Unjoni ta' mard tal-annimali infettiv jew li jittieħed, kif ukoll lista ta' pajjiżi terzi li jistgħu jkunu awtorizzati li jesportaw dawk il-prodotti tal-pjanti fl-Unjoni.

                     (3)

                     Għaldaqstant, l-Anness IV tar-Regolament tal-Kummissjoni (KE) Nru 136/2004 (3) jelenka t-tiben u l-ħuxlief bħala prodotti tal-pjanti soġġetti għall-kontrolli veterinarji fuq il-fruntieri, filwaqt li l-Anness V ta' dak ir-Regolament jelenka l-pajjiżi li minnhom l-Istati Membri huma awtorizzati jimportaw il-ħuxlief u t-tiben.

                     (4)

                     Ir-Renju Unit tal-Gran Brittanja u l-Irlanda ta' Fuq ipprovda l-garanziji neċessarji sabiex dak il-pajjiż u wħud mid-Dipendenzi tal-Kuruna tiegħu jikkonformaw mal-kundizzjonijiet stabbiliti fir-Regolament (KE) Nru 136/2004 għall-introduzzjoni fl-Unjoni ta' kunsinni ta' komoditajiet tal-ħuxlief u tat-tiben mid-data tal-ħruġ billi jkompli jikkonforma mal-leġiżlazzjoni tal-Unjoni għal perjodu inizjali ta' mill-inqas disa' xhur.

                     (5)

                     Għalhekk, meta jitqiesu dawn il-garanziji speċifiċi pprovduti mir-Renju Unit tal-Gran Brittanja u l-Irlanda ta' Fuq, u sabiex jiġi evitat tfixkil bla bżonn tal-kummerċ wara d-data tal-ħruġ, ir-Renju Unit tal-Gran Brittanja u l-Irlanda ta' Fuq u wħud mid-Dipendenzi tal-Kuruna jenħtieġ li jiġi inkluż fil-lista ta' pajjiżi stabbilita fl-Anness V tar-Regolament (KE) Nru 136/2004 awtorizzat għall-introduzzjoni fl-Unjoni ta' kunsinni tal-ħuxlief u tat-tiben.

                     (6)

                     Għalhekk, jenħtieġ li l-Anness V tar-Regolament (KE) Nru 136/2004 jiġi emendat skont dan.

                     (7)

                     Dan ir-Regolament jenħtieġ li japplika mit-13 ta' April 2019, sakemm f'dik id-data d-dritt tal-Unjoni ma jibqax japplika għar-Renju Unit tal-Gran Brittanja u l-Irlanda ta' Fuq u fih.

                     (8)

                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1
            L-Anness V tar-Regolament (KE) Nru 136/2004 għandu jiġi emendat skont l-Anness ta' dan ir-Regolament.

            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Għandu japplika mit-13 ta' April 2019.
            Madankollu, m'għandux japplika jekk, f'dik id-data, id-dritt tal-Unjoni jibqa' japplika għar-Renju Unit tal-Gran Brittanja u l-Irlanda ta' Fuq u fih.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-11 ta’ April 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 24, 30.1.1998, p. 9.

            (2)  Id-Deċiżjoni tal-Kunsill Ewropew (UE) 2019/476 meħuda bi qbil mar-Renju Unit, tat-22 ta' Marzu 2019 li testendi l-perijodu taħt l-Artikolu 50(3) TUE (ĠU L 80 I, 22.3.2019, p. 1).

            (3)  Ir-Regolament tal-Kummissjoni (KE) Nru 136/2004 tat-22 ta' Jannar 2004 li jistabbilixxi proċeduri għal kontrolli veterinarji f'postijiet ta' spezzjoni fuq il-fruntieri tal-Komunità fuq prodotti importati minn pajjiżi terzi (ĠU L 21, 28.1.2004, p. 11).

            ANNESS
            L-Anness V tar-Regolament (KE) Nru 136/2004 huwa emendat kif ġej:

                        (a)

                        il-linji li ġejjin jiddaħħlu wara l-entrata taċ-Ċilì:

                                    “GB

                                    Ir-Renju Unit tal-Gran Brittanja u l-Irlanda ta' Fuq

                                    GG

                                    Guernsey”

                        (b)

                        il-linja li ġejja tiddaħħal wara l-entrata ta' Iceland:

                                    “JE

                                    Jersey”


title: Regolament ta' Implimentazzjoni tal-Kummissjoni (UE) 2019/808 tal-20 ta' Mejju 2019 li jemenda r-Regolament tal-Kunsill (KE) Nru 1210/2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji mal-Iraq

text:
                  21.5.2019

                  MT

                  Il-Ġurnal Uffiċjali tal-Unjoni Ewropea

                  L 133/8

         REGOLAMENT TA' IMPLIMENTAZZJONI TAL-KUMMISSJONI (UE) 2019/808
         tal-20 ta' Mejju 2019
         li jemenda r-Regolament tal-Kunsill (KE) Nru 1210/2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji mal-Iraq
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 1210/2003 tas-7 ta' Lulju 2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji mal-Iraq u li jirrevoka r-Regolament (KE) Nru 2465/96 (1), u b'mod partikolari l-Artikolu 11(b) tiegħu,
         Billi:

                     (1)

                     L-Anness III tar-Regolament (KE) Nru 1210/2003 jelenka korpi pubbliċi, korporazzjonijiet u aġenziji u persuni fiżiċi u ġuridiċi, korpi u entitajiet tal-gvern preċedenti tal-Iraq koperti mill-iffriżar ta' fondi u ta' riżorsi ekonomiċi li kienu jinsabu barra mill-Iraq nhar it-22 ta' Mejju 2003 skont dak ir-Regolament.

                     (2)

                     Fl-14 ta' Mejju 2019, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jneħħi erba' annotazzjonijiet mil-lista ta' persuni jew entitajiet li l-iffriżar ta' fondi u ta' riżorsi ekonomiċi jenħtieġ li japplika għalihom.

                     (3)

                     Għaldaqstant jenħtieġ li l-Anness III tar-Regolament (KE) Nru 1210/2003 jiġi emendat skont dan,

               ADOTTAT DAN IR-REGOLAMENT:

            Artikolu 1
            L-Anness III tar-Regolament (KE) Nru 1210/2003 huwa emendat kif stipulat fl-Anness ta' dan ir-Regolament.

            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-20 ta' Mejju 2019.

                  Għall-Kummissjoni,

                  F'isem il-President,

                  Il-Kap tas-Servizz għall-Istrumenti tal-Politika Barranija

            (1)  ĠU L 169, 8.7.2003, p. 6.

            ANNESS
            Fl-Anness III tar-Regolament tal-Kunsill (KE) Nru 1210/2003, jitħassru l-annotazzjonijiet li ġejjin:

                           “25.

                           DIRECTORATE-GENERAL OF BAGHDAD ELECTRICITY DISTRIBUTION. Indirizz: P.O. Box 24042, Al-Jumhuriya Street, Building 66, Bagdad, l-Iraq.”

                           “54.

                           IDRISI CENTRE FOR ENGINEERING CONSULTANCY (ICEC). Indirizz: Museum Square, Karkh, P.O. Box 14077, Bagdad, l-Iraq.”

                           “90.

                           NATIONAL CENTRE FOR ENGINEERING AND ARCHITECTURAL CONSULTANCY. Indirizz: Rashid Street, P.O. Box 11387, Bagdad, l-Iraq.”

                           “135.

                           STATE ENTERPRISE FOR FERTILISER INDUSTRIES. Indirizz: P.O. Box 74, Basrah, l-Iraq.”